Nancy Pelosi shpreson të rizgjidhet Kryetare të Dhomës së Përfaqësuesve
Nëse konfirmohet në janar, ajo nuk do të jetë vetëm kryetarja e Dhomës së Përfaqësuesve, por edhe një grua që e ka mbajtur këtë post dy herë.
Demokratët votuan me shumicë dërrmuese për të emëruar zonjën Pelosi si Kryetare të Dhomës së Përfaqësuesve për herë të dytë. Ligjvënësja më e lartë amerikane është e bindur për fitore kur ajo të përballet me një votim të plotë në Dhomën e Përfaqësuesve më 3 janar. Pak njerëz, mund të venë në pikëpyetje përvojën, njohuritë apo aftësitë politike të zonjës Pelosit. Por shumë besojnë se është koha për të sjellë drejtues të rinj me ide të reja. Pelosi është 78 vjeç. - thotë Larry Sabato me Qendrën për Politikat. Kur demokratët të bëhen shumica në Dhomën e Përfaqësuesve vitin e ardhshëm, pritet që të kërkojnë hetimin e Presidentit Donald Trump, përfshirë fushatën e tij presidenciale, marrëdhëniet e tij të biznesit dhe deklarimin e taksave. Pelosi do të kryesojë këto përpjekje. - tha zonja Pelosi. Presidenti ka qenë kritik ndaj zonjës Pelosi në fushatat e fundit në emër të kandidatëve republikanë për në Kongres. Por ai shprehu mbështetje për garën e saj për t'u bërë Kryetare e Dhomës së Përfaqësuesve. - tha presidenti Trump. Kryetarja e Dhomës së Përfaqësuesve është politikani i tretë më i lartë në Shtetet e Bashkuara pas presidentit dhe nënpresidentit. Duke e mbajtur atë pozitë, Pelosi është politikanja më e lartë femër në historinë e Shteteve të Bashkuara.